Betty Stjernen

Betty Anne Beate Stjernen (født 20. oktober 1963 i Bergen) er en norsk vokalist, bandleder og tekstforfatter bosatt i Trondheim.

Hun het opprinnelig Anne Beate Johannessen, senere Betty Johnsen (fram til 2012) og har også brukt artistnavnene «Battie», «Betty Bohm» og «Betty Boom».

Tidlig på 1980-tallet tok hun aktivt del i en husokkupasjon av Baneveien 25 i Bergen  og var trommeslager i bandet Norske Budeier.

Senere flyttet hun til Trondheim der hun ble trommeslager og vokalist i gruppen Død ved Ankomst/Jihaad og vokalist i Betty Bohm Bang Band. Elev ved Trøndertun folkehøgskole i årene 1986–1988 og var der vokalist i bandet Slape Snake (Bandet hadde ingen utgivelser, men turnerte i Jugoslavia sommeren 1987. Med i bandet var blant andre Lars Håvard Haugen, senere i Hellbillies). Fra 1987 er hun vokalist i Betty Big Boom Band.

Betty fikk brystkreft i 2005 og samarbeidet med Kreftforeningen om et kalenderprosjekt til inntekt for Kreftforeningen. NRK laget en dokumentar om prosjektet: «Bettys Lykkeprosjekt». Hun mottok i 2006 SpareBank 1 Midt-Norges Tæl-stipend som hovedvinner i Åpen klasse for dette arbeidet.

I 2009 gav hun ut sin første solo-plate, Svart Natt og fulgte opp med Brenn Hexen i 2010, begge produsert av Ronni Le Tekrø. 

Siden 2011 har hun sunget i juleoppsetningen Levd Liv, hvor de to andre hovedartistene er Elias Akselsen og Børge Pedersen (Wannskrækk, Road, Hardline).  I 2012-2013 holdt hun konserter i samarbeid med Øyvind Ryan (Monster Blomster og Ryanbanden) i bandet RyanBetty.

I 2016 innledet hun et samarbeid med komponisten Frode Dyrli Angelsen (Billuca Ensemble). Dette samarbeidet har så langt resultert i albumet Fra April og Ut … (2016) og singlene Aldri Sove Mer (2017), Ut & Inn (2020).  

Betty Stjernen holder også  foredrag og driver sitt eget plateselskap Betty Records. Betty er med i dokumentarserien Punx fra 2015.

Diskografi 

 (2008) Betty Love-Fi Orchestra & Songlaget Bygdaljom: Ut Å Flyyy (EP) 
 (2009) Betty: Svart Natt (CD)
 (2010) Betty: Før Hanen Galer (CD-Single)
 (2010) Betty: Babe På Kjøret (MP3-Single)
 (2010) Betty: Månestripen (CD-Single)
 (2010) Betty: Brenn Hexen (CD)
 (2010) Betty: Julesangen (Skyggen av julen) (MP3-Single)
 (2011) Betty: Media Maniac (MP3-Single)
 (2011) Betty: Babe Gone Wild (CD)
 (2011) Betty: Trommegutten (MP3-Single)
 (2012) Betty: Vår beste dag (MP3-Single)
 (2012) Betty Stjernen, Børge Pedersen, Elias Akselsen: Levd Liv (CD) utgitt av Intro Music, Trondheim 
 (2013) Betty Stjernen: Tikk Takk (MP3-Single)
 (2013) Betty Stjernen: Unnskyld Lille Venn (MP3-Single)
 (2014) Betty Stjernen: Hjelp Meg (MP3-Single)
 (2015) Betty Stjernen & Pappas Popband: Hold Mitt Hjerte/De Nære Ting (MP3-single)
 (2016) Betty Stjernen & Frode Dyrli Angelsen: Fra April Og Ut … (MP3-album)
 (2016) Betty Stjernen: Here Comes That Month Again (MP3-single, innspilt i 2012)
 (2017) Betty Stjernen & Frode Dyrli Angelsen: Aldri Sove Mer (single)
 (2020) Betty Stjernen & Frode Dyrli Angelsen: Ut & Inn (single)
(2020) Betty Stjernen & Frode Dyrli Angelsen: Kvikkfiks (single) 
(2020) Betty Stjernen & Frode Dyrli Angelsen: Poserer Gatelangs (EP) 
 Se også Norske Budeier, Betty Bohm Bang Band og Betty Big Boom Band.

Litteratur 
 Trygve Mathiesen: Fra Hardcore til A-Ha, Norsk Post-Punk, 1980-1985, Vega Forlag, 2011, s. 51-53. 
 Jan Eggum, Bård Ose og Siren Steen: Norsk Pop & Rock Leksikon, Vega Forlag, 2005, s. 59.
 Terje Nilsen: Hardt og fort, Rock og Pop i Trondheim i 1970- og 80-årene, Tapir Akademisk Forlag, 2009, s. 20-22.

Referanser

Eksterne lenker 
 Betty
 Betty42 – blog
 Youtube Channel
 Faktor: Bettys Lykkeprosjekt
 Omtale i Norsk Pop og rockleksikon (Rockipedia) 

Norske rockemusikere
Personer fra Bergen kommune
Musikk i Trondheim
Fødsler i 1963